Burjassot subscriu l’Acord de Vera en defensa de la xufa i l’horta
2025-07-24

L’alcalde de Burjassot, Rafa García, ha subscrit, juntament amb altres 18 municipis de l’Horta Nord, l’Acord de Vera, “un primer pas per a protegir la xufa i l’horta”, tal com han assenyalat des del Consell Regulador de la Denominació d’Origen de l’orxata de xufa de València.

L’acord, subscrit per 19 alcaldes, és un pacte per defensar, recolzar i promocionar la xufa de València, la seua orxata i el Consell Regulador, com a entitat encarregada de vetlar per la procedència valenciana d’aquest aliment i de la seua qualitat.

A més de l’Ajuntament de Burjassot, l’acord ha sigut signat pels consistoris d’Albalat dels Sorells, Alboraia, Albuixec, Alfara del Patriarca, Almàssera, Bonrepòs i Mirambell, Emperador, Foios, Godella, Massalfassar, Meliana, Montcada, Museros, Paterna, Rocafort, Tavernes Blanques, València i Vinalesa.